রবীন্দ্র কবিতা ‘অভিসার’ ও গানের রিমেক

কলকাতা: প্রেম-প্রতীক্ষা ও রবীন্দ্র কবিতার এক আবেগঘন প্রকাশ ‘অভিসার’। প্রেমের যে কত রকমের ভাষা আছে-কখনো তা অপেক্ষার দীর্ঘশ্বাস আবার কখনো তার শিহরণ কিংবা নিঃশব্দ অভিমান। আবৃত্তি শিল্পী রাজা দাস ও রায়া চৌধুরীর কন্ঠে ছটি অসাধারণ রবীন্দ্র কবিতার আবৃত্তি অ্যালবাম ‘অভিসার’ প্রকাশিত হলো। যেখানে কবিতার পংক্তিগুলি কথা বলে হৃদয়ের গভীরতম কোণে। প্রেম-বিচ্ছেদ আশা-আকাঙ্ক্ষা একসঙ্গে ভুলে যায় এক চিরকালীন সুর। ভাবনা রেকর্ডস এর এই অ্যালবাম ভালবাসার দিনে মুক্তি পেয়েছে।

রবীন্দ্রনাথের এই কবিতাগুলির প্রত্যেকটির মধ্যেই রয়েছে এক স্বতন্ত্র অনুভূতির জগত। যেখানে রাজা দাস ও রয়া চৌধুরী যুগলকন্ঠে সাজিয়েছেন আবৃত্তির এক অনুভূত সংলাপ। এছাড়াও রয়েছে ‘স্ত্রীর পত্র’ এর নির্বাচিত অংশ। যেন অতীত থেকে ফিরে আসেন নারীর আত্মপ্রকাশের চিরন্তন আখ্যান। সেই আবেগের চূড়ান্ত প্রকাশ ঘটে ‘অভিসার’ এ।

এক অনুষ্ঠানে সম্প্রতি যাদবপুর অঞ্চলের একটি ক্যাফেতে মুক্তি পেল দেবশ্রী ঘোষ ও মেঘ ব্যানার্জীর মিউজিক অ্যালবাম। পুরনো কয়েকটি কালজয়ী হিন্দি গানকে নতুন মোড়কে উপস্থাপন করলেন শিল্পী দেবশ্রী ঘোষ । গিটার সঙ্গত করেছেন মেঘ ব্যানার্জি। অল্প বয়সী শিল্পী দেবশ্রী ছোটবেলা থেকেই গান শিখেছেন। তার সুরেলা কন্ঠে কালজয়ী গানগুলি নতুন করে শুনতে পেয়ে দর্শকদের মন কাড়বে বলে তার আশা।